สวัสดี​ค่ะเป็นก้อนเนื้อบริเวณต้นขาอ่อนเจ็บมากๆเลยค่ะไม่ทราบ​ว่า​เป็นโรคอะไรค่ะ
สวัสดีค่ะ การวินิจฉัยที่เป็นไปได้-รูขุมขนอักเสบ หากมีการติดเชื้อร่วมด้วยอาจกลายเป็นฝีมีหนองข้างใน สร้างความเจ็บปวดได้-การติดเชื้อแบคทีเรียใต้ชั้นผิวหนัง จะมีไข้ ปวด บวม แดง ร้อน-ก้อนเนื้องอกธรรมดาของผิวหนังและเนื้อเยื่อเกี่ยวพัน ซึ่งมีหลายชนิด แต่ที่พบได้บ่อย คือ ก้อนไขมัน (lipoma) ซึ่งมักคลำได้นิ่ม อาจขยับได้เล็กน้อย มักไม่เจ็บหรือปวด มักเป็นก้อนเดียว-ก้อนเนื้องอกชนิดอื่นๆ ที่อาจพบได้หลายๆ ก้อน เช่น เนื้องอกของเซลล์หุ้มเส้นประสาท ก้อนเนื้องอกของกล้ามเนื้อเรียบ- ก้อนมะเร็งของผิวหนังและเนื้อเยื่อเกี่ยวพัน เช่น ก้อนมะเร็งของไขมัน ซึ่งพบได้น้อยแนะนำพบแพทย์เพื่อตรวจเพิ่มเติม หากก้อนโตเร็ว ปวด บวม มีหนองไหล ควรรีบไปค่ะการดูแลตัวเองเบื้องต้น ไม่ไปบีบหรือแกะบริเวณก้อน ไม่เอายาอะไรไปทาเอง ใช้น้ำเปล่าสะอาดล้างภายนอกได้ ใส่เสื้อผ้าสบายๆ ไม่รัด ไม่อับชื้น